|  |
| --- |
| **Kőszegi Közös Önkormányzati Hivatal**  **Igazgatási Osztály**  **9730 Kőszeg, Jurisics tér 8.** |

|  |  |  |  |
| --- | --- | --- | --- |
| **Ügyiratszám:**  **Ügyintéző:**  **Telefon:** | **K/723-16/2022.** | **Tárgy:** | Kőszeg Város Önkormányzata Képviselő-testületének Kulturális, Oktatási, Szociális, Egészségügyi  és Sport Bizottsága jegyzőkönyve |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2022. november 17-én 9.30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Keszei Balázs Gelencsér Attila, Csiki István, Velkyné Ball Andrea és Dr. Koczor Gábor bizottsági tagok
* Básthy Béla polgármester,
* Dr. Zalán Gábor jegyző,
* Dr. Dömötör Ramóna osztályvezető-helyettes,
* Révész József intézményvezető
* Guttmann Ferencné intézményvezető,
* Lintner Dénes megbízott,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Molnár Zoltán jelezte késését. **Fekete-Pataki Edit** bizottsági elnök megállapítja, hogy a bizottság **6 fővel határozatképes.**

Szavazásra bocsájtja a napirendet, amit a bizottság 6 igen szavazattal elfogad.

**N A P I R E N D:**

1. Tájékoztató Kőszeg Város és a Kőszegi Járás munkaerő-piaci helyzetéről

Előterjesztő: dr. Kapiller Sarolta hivatalvezető

1. A Kőszegi Települési Értéktár Testület beszámolója

Előterjesztő: Révész József elnök

1. A Magyar Nemzeti Levéltárral kötött haszonkölcsön-szerződés módosítása a Kőszeg, Jurisics tér 2. szám alatti ingatlan tekintetében

Előadó a polgármester nevében: Dr. Dömötör Ramóna igazgatási osztályvezető-helyettes

1. Kőszeg Meseváros Óvoda és Bölcsőde honvédelmi intézkedési terve

Előterjesztő: Guttmann Ferencné intézményvezető

1. **napirendi pont**

**Tájékoztató Kőszeg Város és a Kőszegi Járás munkaerő-piaci helyzetéről**

**Előterjesztő: Dr. Kapiller Sarolta hivatalvezető**

**Lintner Dénes** Dr. Kapiller Sarolta hivatalvezető megbízásából röviden ismerteti az előterjesztést, melyet nem kíván kiegészíteni, azonban a kérdésekre szívesen a rendelkezésre áll.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag **6 igen** szavazattal elfogad.

*A bizottság az alábbi határozatot hozza:*

**95/2022. (XI.17.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Vas Megyei Kormányhivatal Kőszegi Járási Hivatalának Kőszeg Város és a Kőszegi Járás munkaerő-piaci helyzetéről szóló tájékoztatóját fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Kőszegi Települési Értéktár Testület beszámolója**

**Előterjesztő: Révész József elnök**

**Révész József** röviden ismerteti az előterjesztést. Kiegészíti az előterjesztést, hogy a kiemelt értéktári terv az volt, hogy a „Kőszeg értékei - 2019” című kiadványunkkal elindított sorozatot folytathassák és megjelenjen annak második, harmadik, illetve összefoglaló kötete. Sajnos, a COVID járvány miatt a Kőszeg értékei – 2020 kötet kiadása csúszott és 2021 helyett az idei évben jelent meg. A kötet bemutatói megtörténtek. A kiadvány folytatását szeretnék tervezni, melyhez szeretné majd kérni a városi fenntartói segítséget, ugyanakkor pályázatok is tervben vannak.

**Básthy Béla** elmondja, hogy a „Kőszeg értékei – 2021” című, kemény-fedeles, színes, 108 oldalas könyv 500 példányban készült. Sokan érdeklődnek a könyv iránt. Kéri, hogy a képviselő testület tagjai és a bizottság tagjai, valamint az intézményvezetők is kapjanak egy-egy példányt a kötetből. Kiemeli, hogy az idei kitüntettetek is kaptak a könyvekből, azonban szeretné, ha néhány évre visszamenőleg a kitüntetettek részére visszamenőleg is eljuttatnák a könyvet „utólagos elismerésként.”

**Révész József** közbeszól és egyúttal jelzi, hogy nem egész 50 darab kötet áll rendelkezésre a 2019-ből. Amennyiben visszamenőleg a négy kötetből a felsoroltak közül mindenki fog kapni a könyvből akkor nagyon szűkösen lesznek. Össze kel egyeztetni egy listát, ami alapján látni fogják hol tarthat számláig. Ezt követően ismerteti a nyomdai költségeket az akkor, illetve a mai árak viszonylatában. A kötetek kiadója a város, szívesen ad, de korlátolt a mennyisége.

**Básthy Béla** ígéretet tesz, hogy egyeztetésre kerül.

**Révész József** hozzáfűzi, hogy azon el lehetne gondolkodni, hogy a kötet újra nyomásán vagy esetleg annak folytatására pályázzanak.

**Csiki István** is tapasztalja, hogy van érdeklődés a könyv iránt, mely korlátolt számban van. Gondolja, hogy pályázat révén nincs arra lehetőség, hogy nagykereskedelemben árulják, így egy megoldást kellene találni, hogy azok a személyek felé is eljusson, akik akár még fizetnének is érte.

**Dr. Zalán Gábor** elmondja, hogy az igazgató úrral egyeztetve a könyv digitalizált formájában fel lehetne tenni az intézmény honlapjára, így mindenki számára elérhetővé válna.

**Fekete-Pataki Edit** közbeszól, vagy a könyvtárba, kikölcsönözhető formában.

**Révész József** elmondja, hogy a könyvtárban van kikölcsönözhető példány.A közeljövőben a honlap átszerkesztésével a kötetek jogszabályi háttérnek megfelelőlen fel lesznek töltve. Amennyiben bárki szeretne a kötetből, azt tovább irányítja polgármester úr felé, mivel nem a könyvtár, hanem a város a kiadó. A nevek, akik kaptak vezetve vannak, így rálátásuk van, hogy hol tartanak a kötetekkel. A könyvből nem adnak senkinek, amíg nincs erre városi engedély.

**Básthy Béla** úgy gondolja, hogy a kötet tartalmilag olyan értékkel bír, hogy tartósan ajándéktáegyként is adható. Egy kötetet újra tudnának nyomatni egy nagyobb példányszámban. Látna esélyt a boltokba is bevinni a kötetet.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6igen** szavazattal elfogad.

*A bizottság az alábbi határozatot hozza:*

**96/2022. (XI.17.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Települési Értéktár Testület tevékenységéről szóló éves beszámolót a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Magyar Nemzeti Levéltárral kötött haszonkölcsön-szerződés módosítása a Kőszeg, Jurisics tér 2. szám alatti ingatlan tekintetében**

**Előadó a polgármester nevében: Dr. Dömötör Ramóna igazgatási osztályvezető-helyettes**

**Dr. Dömötör Ramóna** röviden ismerteti az előterjesztést. Elmondja, hogy a haszonkölcsön- szerződés határozott időre, 2022. december 31-ig jött létre, szükséges annak meghosszabbítása melyet röviden indokol.

**Molnár Zoltán 9.45 órakor megérkezik.**

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**97/2022. (XI.17.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg, 1882 hrsz-ú, természetben a Kőszeg, Jurisics tér 2. szám alatti levéltári ingatlanra kötött haszonkölcsön-szerződés módosítását a melléklet szerinti tartalommal hagyja jóvá és hatalmazza fel a polgármestert annak aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde honvédelmi intézkedési terve**

**Előterjesztő: Guttmann Ferencné intézményvezető**

**Guttmann Ferencné** röviden ismerteti az előterjesztést. Elmondja, hogy amennyiben a köznevelési intézmény alapító okiratában, szakmai alapdokumentumában meghatározott tevékenységi körében változás következik be, a köznevelési intézménynek új honvédelmi intézkedési tervet kell készítenie, amelyet meg kell megküldeni a miniszter részére. A dokumentum feltöltése előtt szükséges, hogy annak tartalmát a fenntartó megismerje és annak meglétét a fenntartó képviselője aláírásával igazolja. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**98/2022. (XI.17.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde honvédelmi intézkedési tervét a melléklet szerinti tartalommal ismerje meg, az abban foglaltakat vegye tudomásul.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Az egyebek keretében **Dr. Zalán Gábor** tájékoztatja a bizottság tagjait, hogy a pénzügyi bizottság napirendi pontként szereplő a helyi adókról szóló önkormányzati rendelet módosítása megtárgyalásra kerül. Nincs a Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága napirendjében, de a polgármester úrral úgy gondolák, hogy szeretnék a rendeletet ismerteti és a bizottság véleményét meghallgatni.

**Básthy Bála** röviden bevezeti az adórendelet módosítását. Az önkormányzat gazdálkodásának szempontjából fontos szerepe van a helyi adókból származó bevételeknek, amelyek segítik az önkormányzat kötelező és önként vállalt feladatainak finanszírozását. Röviden ismerteti a helyi adó bevetlek alakulását. Az intézmények működőképességének biztosítása érdekében, valamint a korábban megvalósított fejlesztések üzemeltetése és fenntartása érdekében indokolt az adóbevételek növelése, melynek érdekében két javaslat került kidolgozásra, melyet ismertet.

* Az első rendelet-tervezet szerint az adó mértéke 18.000 Ft/év összegre emelkedne az ingatlan-nyilvántartásban lakóház, lakóépület megnevezéssel nyilvántartott ingatlanokra, valamint a 60 m2-nél nagyobb lakások tekintetében. A 60 m2 alatti lakások esetében pedig 15.000 Ft/ év lenne az adó mértéke. Jelenleg hatályos rendeletünk értelmében 50% kedvezményben részesül, aki az előző év végéig 70. életévét betöltötte és nincs vele együtt élő vagy eltartásra kötelezhető közeli hozzátartozója, valamint a jövedelme az öregségi nyugdíjminimum 200 %-át nem haladja meg. Ezt a 200%-ot javasoljuk 400 %-ra, azaz 114.000 Ft-ra emelni.
* A második javaslat szerint, valamennyi adóalany esetében egységesen, 17.000 Ft/év lenne az adó mértéke. Ebben az esetben a várható bevétel kb. 85 M Ft lenne a kedvezmények figyelembevétele nélkül.

Sok elképzelésben gondolkodtak, több szempontot alapján került átbeszélésre a rendelet módosítás, melyeket röviden ismertet.

**Dr. Zalán Gábor** megerősíti, hogy valóban hosszas szakmai előkészítőmunkát vett igénybe. Az adótörvény meghatározza a fogalmakat, adó tárgyat adóztat. Minden meg van határozva. Az adó törvény nem ismeri a családi házas fogalmat. Olyan adó rendeletet kellett megalkotni, amit a képviselő testület tud bizonyítani. Röviden ismerteti a családi ház és társas ház tekintetében a különbséget. Jövedelmi viszonyok alapján nem tudnak kommunális adót kiszabni, mivel nem biztos, hogy valós képet fog mutatni a jövedelmekről, melyet indokol. Nagyon nehéz volt olyan rendeletet összehozni, ami a jogszabályoknak megfeleljen, és ne járjon azzal, hogy több ezer embert megmozgat. Tájékoztatásul elmondja, hogy egy rendelet változtatása azzal jár, hogy 975 Ft-os tértivevényes levéllel kell kikézbesíteni. A 18 millió forint összegből 5 millió Ft-ot el fog vinni az adminisztráció az első évben. Hatósági adó ügyet nem lehet postaládába bedobni tértivevény nélkül.

**Gelencsér Attila** érdeklődik, hogy a magánszemélyek kommunális adóját kell fizetni minden magánszemélynek, aki lakás céljára szolgáló építménnyel vagy garázzsal rendelkezik. Albérlőnél ez, hogy működik?

**Dr. Zalán Gábor** elmondja, hogy a tulajdonos. Azönkormányzati lakásban az albérlő fizeti.

**Gelencsér Attila** elmondja, hogy nézegetve a számokat a 114.000 Ft jövedelmet meghaladó magánszemélyeknek kb. havi 500 Ft emelést jelentene. Az 50%-os adókedvezménnyel havi 250 Ft, melyet nem gondol elviselhetetlen összegnek.

**Básthy Béla** hozzáfűzi, hogy a törvény szerint a legmagasabb adómérték 32.000 Ft.

**Velkyné Ball Andrea** szerint az ingatlanba bele tartozik a garázs adó mértéke is. Amennyiben az ingatlanban benne van a garázs akkor is fizet külön garázs adót. A kettőt együtt véve 25.000 Ft/év.

Ezt követően átbeszélésre kerül a lakóingatlan és garázs helyzete, ezek adóztatása, felderítésének menete.

**Fekete-Pataki Edit** tudni szeretné, hogy a 60m2 lakótelepi lakás mennyire reális**?**

**Dr. Zalán Gábor** elmondja, hogy2020. évében megszületett ez az adórendelet ezzel az első verzióval a COVID idejében amikor nem lehetett adót emelni. A jelenlegi első rendelet-tervezet egy korábban kidolgozott és megnézett verzió volt és lehet, hogy lesz is amennyiben a testület úgy dönt. A lakótelepi lakások többsége belefér a 60m2 -be. Az adóalanynak a személyi adataival rendelkezik az önkormányzat. Meg tudja mondani, hány lakótelepi lakás van a lakótelepen, ami 60m2 alatt van. A családi házak esetében feltételezi, hogy a 99 % -a nagyobb, mint 60m2.

**Básthy Béla** elmondja, hogy gondolkodtak az 50m2 -ben is, de a lakótelepi lakások átlagosan 58m2 -esek.

**Fekete-Pataki Edit** szeretné tudni a pontosítást, a60m2 -nél nagyobb az a 60-tól indul, alatta 59.99 ig?

**Dr. Zalán Gábor** ígéretet tesz, hogy ezzel nem lesz gond, kezelik.

Ezt követően röviden átbeszélésre kerülnek a kedvezmények, a kommunális adó mérséklésének és mentességének lehetőségei és feltételei. Hatósági ellenőrzések arra vonatkozóan, aki fizet és aki nem. Földhivataltól kapott adatszolgáltatás, mely a hivatal segítését szolgálja. Adófelderítés menete. Gazdasági épületekre vonatkozó adózási feltételek. Ingatlan nyilvántartási besorolások ismertetése. A STKH-val történő egyeztetések ismertetése. A rendelet változás tájékoztatásának lehetőségeiről az ügyfélkapun keresztül.

**Dr. Dömötör Ramóna** hozzáfűzi, hogy a rendelet tervezetet a Kereskedelmi és Iparkamara felé a megküldés megtörtént. A véleményük szerint állást nem foglaltak, azonban mindenképp támogatják az adó emeléseket.

Mivel több hozzászólás, kérdés, vélemény nem érkezik, **Fekete-Pataki Edit** szavazásra bocsájtja az első rendelet-tervezete, melyet a bizottság **egyhangúlag 7 igen** szavazattal egyet értett.

*A bizottság az alábbi határozatot hozza:*

**99/2022. (XI.17.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága jegyzőkönyvi döntése a Képviselő-testületnek, hogy a helyi adókról szóló 35/2012. (XII. 1.) önkormányzati rendelet, az első rendelet-tervezet szerinti elfogadással javasolja.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Végezetül **Keszei Balázs** kérése, szorgalmazása az őszi levél elszállításának komfortosabbá tételét. Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.35 perckor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag